google/wiki40b huggingface dataset:
Abraham Gesner

Bakgrunn

Abraham Gesner, hvis forfedre på tidlig 1700-tall hadde innvandret fra Tyskland til Nordamerika, var sønn av Henry Gesner som var bror av den kanadiske politiker Abraham Gesner. Fra 1825 studerte han medisin i London, der han også ble interessert i naturfagene.

Karriere

Mens han praktiserte som lege tilbake i Canada, fulgte Gesner også sin lidenskap for geologi. I 1836 ga han ut en studie om mineraler på Nova Scotia som inkluderte et detaljert geologisk kart med informasjon om nøkkelfunn av jernmalm og kull der. I 1838 ble han utnevnt til provinsgeolog for New Brunswick med oppgave å foreta en lignende geologisk undersøkelse. I forbindelse med dette oppdaget Gesner i 1839 den bitumenholdige asfaltsubstansen albertitt, som han ga navn etter Albert County New Brunswick hvor den ble funnet.
I 1842 startet han Gesner Museum, i Saint John i New Brunswick, det første offentlige museum i Canada. Dette ble senere til det prestisjefylte New Brunswick Museum.
Gesners forskning på mineraler resulterte i hans oppdagelse i 1846 av en prosess for å lage en bedre type drivstoff av kull. Hans nye produkt, som han kalte kerosene, men som oftest ble kalt kullolje, brant renere og var ikke så dyr som hvalolje og planteolje som da ble brukt. I 1850 etablerte han Kerosene Gaslight Company som begynte å installere lys på gatene i Halifax og snart etter i andre byer. I 1854 hadde han ekspandert til USA hvor han startet North American Kerosene Gas Light Company på Long Island New York. Etterspørselen vokste til et nivå hvor hans selskaps kapasitet til å produsere ble et problem, men oppdagelsen av petroleum, hvorfra man også kunne lage parafin, løste problemet. 
Abraham Gesner fortsatte sin forskning på drivstoffer og skrev flere vitenskapelige studier om dette, inkludert en publikasjon i 1861 som han kalte A Practical Treatise on Coal, Petroleum and Other Distilled Oils.  Denne ble standardverket på området. Etter hvert ble Gesners selskap slått sammen med oljemonopolet  Standard Oil og han vendte tilbake til Halifax, hvor han ble utnevnt til Professor of Natural History ved Dalhousie University.
I 1933 reiste Imperial Oil Ltd., en underavdeling av Standard Oil, et minnesmerke på kirkegården Camp Hill Cemetery i Halifax for å minnes Abraham Gesners bidrag til oljeindustrien. I 2000 ble han æret med frimerke av Canadas Postvesen.
Stop (album)

Stop er et musikkalbum med Torry Enghs, utgitt i 1975.
Coop Nords hederspriser og stipender

Coop Nords hederspriser og stipender er ulike priser og stipender som Coop Nord deler ut til mottakere i Coop Nords virkeområde; Troms, Lofoten og Ofoten.
Natalimyzidae

Utseende

Små (2,5-4,5 millimeter), gul- eller brunaktige fluer med velutviklede vinger. Antennene har et nesten kulerundt tredje ledd og en lang, tynn antennebørste (arista) som sitter festet oppe på dette nær roten. Vingene er forholdsvis smale, de lange årene løper omtrent parallelt og det er to tverr-årer.
Det er lange, kraftige børster på hodet, på ryggsiden av thorax og på hoften (coxa) og låret (femur) på forbeinet. Beina er forholdsvis korte.

Levevis

Artene lever på gressmark, gjerne i litt høytliggende områder. De voksne fluene har oftest blitt funnet i tørketiden (vinteren). Larvene lever på råtnende gress der de trolig skraper i seg mikroflora som vokser på gresset.

Utbredelse

Denne gruppen er mest artsrik i Sør-Afrika, men har blitt funnet så langt nord som Kenya og Nigeria.
Austefjorden (Fusa)

Austefjorden er en fjordarm av Lygrespollen og Bjørnefjorden i Fusa kommune i Hordaland. Den ligger sørøst for Lygresfjorden. Fra innløpet mellom Tretteskjera i vest og Høynesvika i øst går den to kilometer nordøstover til gården Austefjord.
Atomisk operasjon

En atomisk operasjon er en operasjon eller et sett operasjoner som ikke kan avbrytes hvis den opptrer for resten av systemet som plutselig. Slike operasjoner er en garanti for isolasjon fra avbrudd, signaler, samtidige prosesser og tråder. I tillegg har atomiske operasjoner vanligvis en feil-eller-lykkes definisjon. De lykkes enten for å forandre systemets tilstand, eller har ingen åpenbar effekt.
Cosmopolite

Cosmopolite (innviet 8. oktober 1991) er en musikkscene i Oslo for variert musikk fra hele verden. Siden 2008 har foretaket hatt lokaler i Kulturslottet Soria Moria på Torshov.
Cosmopolite ble startet av impressarioen Miloud Guiderk etter at Club 7 ble nedlagt. Ved åpningen i Industrigata 36 på Majorstuen, i de tidligere lokaler til "Banken", spilte jazzgitaristen Charlie Byrd med trio, uken efter var det Tony Williams med kvintett.  
Senere i åpningsåret var det Toots Thielemans med band, Charles Lloyd Quintet
og Lee Konitz med Lars Sjösten ensemble.  Året etter var det Joe Henderson, Ray Brown,
og Charlie Haden.  Med Rikskonsertene arrangerte
man Etnisk musikkafé som ledd i NORAD sitt Flerkulturelt musikksenter, og
da kom Mari Boine fra Kautokeino,  Hermeto Pascoal  fra Brasil,  de tyske Die Toten Hosen, det  svenske Tolvan Big Band, samt Angélique Kidjo fra Benin.  I 1993 ble Djangofestivalen arrangert her, og utover 90-tallet befestet man
stillingen som scene for variert musikk.  Blant verdensstjernene var
Gerry Mulligan, Diana Krall, Joe Zawinul, Stéphane Grappelli, Chick Corea, Bill Frisell og Jimmy Scott.  Scenen måtte stenge sent i 1998 grunnet for høye leiekostnader,
og  lokalene ble overtatt av Hereford Steakhouse.
Stiftelsen Cosmopolite Scene ble etablert i desember 1998, og i 1999 fikk man
280 000 kroner i støtte fra  Norsk kulturråd (del av deres Mosaikk-program) og gjenåpnet i Møllergata (Oslo) 26 der Betlehem engang var. Styreleder ble Omar Guikerk. I 2001
fikk man fast post på statsbudsjettet og Guiderk vant æresprisen ved Oslo Jazzfestival som
ofte bruker scenen. Andre brukere har vært Oslo World Music Festival og By:larm.
I 2005 startet de en serie
for verdensmusikk med stjerner som algirske Cheb Khaled, pakistanske Nusrat Fateh Ali Khan, malisiske Salif Keïta, Cesária Évora fra Kapp Verde og Youssou N'Dour fra Dakar.
Trubaduren Cornelis Vreeswijk drev en tid sitt eget plateselskap med navnet Cosmopolite.
Skienshallen

Skienshallen er en idrettshall i Skien som sto ferdig i 1968, og som på den tiden var Norges største idrettshall. I 1975 ble EM i turn arrangert i hallen, og under dette mesterskapet fikk blant annet Nadia Comăneci sitt gjennombrudd. I dag er Skienshallen en del av Skien fritidspark.
Skumringsvikler

Utseende

En middelsstor til stor (vingespenn 18-24 millimeter) vikler med avrundede forvinger. Grunnfargen er brunrød, forvingene har varierende, hvite felter. Thorax har et tverrbånd av hvite hår i midten, bak dette en tverrkam av oppstående, hårlignendne skjell. Bakvingen er grå.

Levevis

Arten lever i skog. Larvene lever inne i sammenrullede blader av ulike løvtrær. De voksne sommerfuglene fly i mai-juni.

Utbredelse

Arten finnes over hele Europa, og er vanlig i Sør-Norge.
Etniskreligiøs gruppe

En etniskreligiøs gruppe er en etnisk gruppe hvis medlemmer også er forent av en felles religiøs bakgrunn. Etniskreligiøse samfunn definerer ikke sin etniske identitet hverken gjennom herkomst eller religiøs tilknytning men ofte gjennom en kombinasjon av begge. En etniskreligiøs gruppe har en felles historie og kulturell tradisjon; noen av disse gruppenes identiteter forsterkes av opplevelsen av å bo innad i et større samfunn som en særegen minoritet.
Noen eksempler på etniskreligiøse grupper er: oldtidens assyrere, armenere, sikher, drusere, koptere, jesidier, shabaker, zoroastrere, mandeere, alawitter, zaza, lurere, kaka'i, hugenotter, jøder (hebreere), serere, mennonitter, hutteritter og amish.
I en etniskreligiøs gruppe vektlegges særlig religiøs endogami, og dermed fraråding av tverr-religiøst giftemål eller samleie, for å bevare samfunnets og kulturens stabilitet og historiske holdbarhet. Denne etterlevelsen av religiøs endogami kan også, i visse tilfeller, knyttes til etnisk nasjonalisme hvis den etniskreligiøse gruppen innehaver en historiske base i en spesifikk region.
Skiskyting under Asiatiske vinterleker 1996

Skiskyting under Asiatiske vinterleker 1996. Skiskyting var en av flere sporter under de tredje Asiatiske vinterleker som ble arrangert i Harbin i Kina. Det var tre øvelser for menn og tre for kvinner. Det var første gangen som kvinner deltok i skiskyting i asiatiske vinterleker. Konkurransene ble avviklet i februar 1996. Kasakhstan ble beste nasjon med fem gullmedaljer foran Kina med en.
Hoppbombe

En Hoppbombe er en bombe, beregnet å treffe vannet på en kalkulert måte og å unngå hindringer, slike som torpedonett og lar både bombens hastighet og tidspunkt for detonering bli forhåndskalkulert på samme måte som en vanlig dypvannsbombe.[Fn 1] Oppfinneren var den britiske ingeniør Barnes Wallis hvis "Upkeep" refleksbome ble brukt i RAFs Operation Chastise i mai 1943 for sprenge tyske damanlegg ved å eksplodere under vann med en effekt tilsvarende detonering Grand Slam og Tallboy jordskjelv-bomber som begge var hans oppfinnelse..]
West Memphis Three

West Memphis Three var kallenavnet på tre amerikanske tenåringsgutter som ble dømt for drapene på tre åtte år gamle gutter i Robin Hood Hills i West Memphis Arkansas  den 5. mai 1993. De tre som ble dømt for drapet, Damien Echols, Jessie Misskelley og Jason Baldwin, ble løslatt 19. august 2011 under vilkårene av en såkalt Alford plea.
Det hefter en del tvil om hvorvidt de tre som ble dømt var de virkelige gjerningspersonene.
Den tre-delte dokumentaren Paradise Lost omhandlet drapene.

Bakgrunn

De åtte år gamle guttene Stevie Branch, Christopher Byers og Michael Moore ble meldt savnet 5. mai 1993. Politiet begynte å lete etter de savnede dagen etter i området Robin Hood Hills. Rundt klokken 13:45 fant politiet en svart sko i en bekk som førte til et avløp. Det videre søket langs bekken førte til at de fant tre gutter drept, lemlestet og bundet med sine egne skolisser.
De tre antatte gjerningsmennene var mellom 16 og 18 år. Selv om det ikke var noen klare bevis for at de hadde begått drapene, ble de dømt for ugjerningene. Damien Echols (1974) ble dømt til døden, mens Jessie Misskelley (1975) og Jason Baldwin (1977) begge ble dømt til livsvarig fengsel. Saken vakte betydelig oppmerksomhet.
Ved hjelp av ny teknologi innen DNA-analyse, avslørte nye prøver fra åstedet at DNA-spor fra de tre dømte ikke eksisterte. Det ble derimot funnet hår fra en ikke-identifisert mann.
19. august 2011 ble de tre guttene løslatt etter 18 år i fengsel. Forutsetningen for at de ble sluppet fri var at de erklærte seg skyldig – en såkalt Alford plea. Samtidig uttalte de sin uskyld («The plea means that you maintain your innocence but you believe there is a substantial likelihood that a jury will find you guilty so you are pleading guilty»).
Fjorten år etter drapene ble det fremlagt nye påståtte bevis som peker mot andre gjerningsmenn. Tre naboer har avlagt ed på at Stevie Branchs stefar Terry Hobbs var den siste som hadde ansvar for barna før de forsvant. Det ble aldri klarlagt hvor han var i de tidlige kveldstimene da barna ble savnet. Familiemedlemmer husker at han oppførte seg mistenkelig på forsvinningsdagen og dagene etterpå. Hans ekskone og andre familiemedlemmer har uttrykt at de mener han stod bak drapene. I 2007 fant man DNA tilhørende Hobbs i et hårstrå funnet ved Michael Moores håndledd. Til gjengjeld fant man aldri DNA fra noen av de dømte på likene.
Terry Hobbs skjøt sin svoger så denne døde av senskader ti år senere. To ganger ble Hobbs anmeldt for å ha misbrukt datteren Amanda. I hans første ekteskap (med Angela Timms) anklaget hun ham for å ha misbrukt sønnen deres. Terry Hobbs er i dag skilt fra Stevie Branchs mor Pamela, og hans navn fjernet fra stesønnens gravsten.
Mange kjente personer som Disturbed, Tom Waits, Marilyn Manson og Johnny Depp har kjempet for å få de tre frikjent.
David Babunski

Landslaget

David Babunski spilte 8 landskamper for Makedonias herrelandslag.
Husøy Arena

Husøy Arena er hjemmebanen til HFIF fotball. Den ble bygd høsten 2007 og er av kunstgress. Banen er dessuten godt belyst, så det går fint an å spille der året rundt.
Roing under Paralympiske sommerleker 2016 – Singlesculler kvinner

Resultater

Vinneren av hvert heat gikk til finalen, resten måtte gjennom oppsamlingsheat (R).

Oppsamlingsheat

De to beste i hvert heat gikk til finalen, resten gikk til B-finalen.
NM i judo 1982

NM i judo 1982 ble arrangert i Trondheim 20.-21. mars (menn) og Bergen 14. november (kvinner).
Kongepokalene ble vunnet av Petter Lind og Line Bergene.
Kota Yoshihara

Japans herrelandslag

Kota Yoshihara spilte én landskamp for Japans herrelandslag.
Patruljekompani

Patruljekompani (forkortet PTRKMP) en spesialutdannet fjernoppklaringsavdeling i det danske forsvaret oppstillet av eller til Hæren på enten divisjons- eller korpsnivå. Fjernoppklaring vil si at det skal innhentes informasjoner på stor avstand av egne avdelinger og kan blant annet utføres ved hjelp av spesialiserte patruljer eller droner. Et sådant patruljekompani kalles derfor også fjernoppklaringskompani.
Et patruljekompani er organisert med tre patruljetropper (PTRDEL), bestående av et antall fjernoppklaringspatruljer, og en stabstropp (STDEL) som omfatter seksjoner innenfor operasjon, etterretning, forsyning, administrasjon og samband. Patruljene overfører deres meldinger via HF-radio, og derfor vil der ofte være tilknyttet et særlig HF-signalsenter, til tider betegnet patruljesenter.
Historisk sett har det vært oppstillet to patruljekompanier til rådighet for Hæren: Dels Jydske Divisions patruljekompani (senere Danske Division patruljekompani – DDIV PTRKMP) og dels Østre Landkommando patruljekompani (ELK PTRKMP) (senere Hærens Operative Kommando patruljekompani – HOK PTRKMP). Sistnevnte var oppstillet av Hjemmeværnet.
HOK PTRKMP skiftet fra 2007 navn til Særlig Støtte og Rekognoscering (SSR) og ble samtidig til rådighet for samtlige de operative kommandoer (HOK, SOK, FTK) og Totalforsvaret. SSR skal blant annet kunne støtte Jægerkorpset og Frømandskorpset i forbindelse med internasjonale operasjoner. DDIV PTRKMP ble nedlagt ved inngåelsen av forsvarsforliket 2006–2009, hvilket gjør SSR til eneste gjenværende patruljekompani.
Tidligere oppstilte Hjemmeværnet lokale hjemmeværnskompani-patrulje (HJVK-PTR) eller utrykningsfunksjon-kompanier (HJVK-UDR) ved hærhjemmeværnsdistrikter landet over, hvor de utgjorde distriktenes taktiske reserve og innsatsstyrke. I daglig tale ble sådanne distriktspatruljer ofte omtalt som et patruljekompani, uten at avdelingene av den grunn hadde hverken fjernoppklaringskapasitet, førings- og analysekapasitet, den nødvendige spesialutrustning, eller var tildelt en fjernoppklaringsoppgave. Hjemmeværnets distrikts-patruljekompanier ble nedlagt i 2000, med innførelse av Hjemmeværnets 3000-mannsstyrke, mens patruljekompaniet ved Hærens Operative Kommando fortsatte som fjernoppklaringskompani oppstillet av Hjemmeværnet til disposisjon for Hærens Operative Kommando.
New Britain-gropa

New Britain-gropa er ei djuphavsrenne sør for New Britain i Salomonsjøen i det vestlige Sør-Stillehavet. Maksimalt djup er 9140 meter.
BioShock

Handling

Spillets protagonist, ved navn Jack, sitter på et fly over Atlanterhavet idet det styrter. Som eneste overlevende klarer Jack å svømme til et nærtliggende fyrtårn like ved, hvor han finner en batysfære som fører ned til den undersjøiske storbyen Rapture, skapt av Andrew Ryan, spillets første antagonist.

Utvikling

Skaperen av Bioshock, Ken Levine, nevner Ayn Rands filosofi som en inspirasjonskilde til spillet. Rand har gitt navn til spillpersonen «Andrew Ryan», skaperen av byen «Rapture». Personen «Atlas» i spillet, som er en av de viktigste birollene i byen «Rapture» er oppkalt etter Ayn Rands bok De som beveger verden (engelsk Atlas Shrugged).

Bakgrunn

I spillets første batysfære blir en film vist, i hvor Andrew Ryan forklarer hans ideologiske grunn til å bygge byen. Han forklarer at byen var ment som en utopi og et sted der han selv og andre kunne slippe unna altruisme og regjeringer. I batysfærens film nevner han sitatet: «Et sted hvor artisten ikke frykter sensuren. Hvor forskere ikke er bundet av smålige moraler. Hvor de store ikke begrenses av de små».
Utover spillet er det også mulig å støte på flere av hans største sitater som forklarer bedre hans syn på Rapture.
Shahbanu

Shahbanu (persisk شهبانو, Šāhbānū) er en persisk tittel som betyr keiserinne. Tittelen ble tildelt Farah Pahlavi i 1967. Farah Pahlavi var gift med Mohammed Reza Pahlavi, sjahen av Iran, og hadde tittelen dronning (Malakeh) før hun ble kronet til keiserinne i 1967.
Farah Pahlavi var den første keiserinnen som ble kronet i Iran siden den arabiske invasjonen i det 7. århundre. De siste sasanide-keiserinnene, Purandokht og Azarmidokht, ca. år 630, var de siste som hadde tittelen keiserinne før Farah Pahlavi. Sasanide-tittelen for shahbanu var bâmbişnân bâmbişn, dvs. «dronningenes dronning», og ble båret av dronningens førstekone, for å fremheve henne foran de andre dronningene i kongens hushold.
Farah Pahlavi lever siden 1979 i eksil, men bruker fortsatt tittelen.
Swing it, magistern! (sang)

«Swing it, magistern!» er en svensk sang, skrevet av Kai Gullmar (melodi) och Hasse Ekman (tekst). Den ble spilt inn av Alice Babs og ble utgitt på 78-plate i 1940. «Swing it, magistern!» ble sunget i filmen med samme navn.
Lars Vegas trio spilte i 1992 inn sangen. Den ble utgitt på CD-albumet På korståg för schlagerns bevarande, noe også Simons gjorde samme år. Den ble utgitt på CD-albumet Melodier vi minns I 1994 gjorde Thorleifs en innspilling. Den ble utgitt på CD-albumet Och du tände stjärnorna.
Sten & Stanley spilte inn «Twist It, Magistern». Den ble utgitt på EP-platen med samme navn (Decca SDE 7241) i 1963.

Norske versjoner

Juul Hansen har skrevet en norsk tekst med tittelen «Swing it, herr Lektor». Solveig Barland med Øivind Berghs Bristolorkster spilte inn sangen 24. mars 1941. Den ble utgitt på 78-platen Columbia GN 806.
Rolv Wesenlund har skrevet en annen norsk tekst: «Twist it». Bjørg Irma med Sigurd Jansens orkester og kor spilte inn sangen 3. desember 1962. Den ble utgitt på singlen Philips 353 204 PF.
Gnaphosidae

Utseende

Små til middelsstore (2-18 mm), avlange, litt flate edderkopper med kraftige bein. Forkroppen er ganske bred bak, sterkt tilsmalnet forover (smalt hode), unntatt hos slekten Haplodrassus. De har åtte øyne som mer eller mindre danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet. Chelicerene er ofte litt skrått fremoverrettet. Bakkroppen er avlang og litt flat, to par ganske lange spinnvorter stikker ut bak. På farge er de brunlige til svarte, den dagaktive slekten Micaria er dypt svarte med litt metallskinn og sølvfargede flekker.

Levevis

Disse edderkoppene lever på bakken, der de jakter på byttet. De spinner ikke fangstnett. De fleste er nattaktive, men blant annet slekten Micaria er aktive om dagen i solskinn. Denne familien finnes særlig rundt og på klipper og steinete steder. Når edderkoppene ikke er på jakt, gjemmer de seg i hylstre av silke. Hunnene spinner eggsekker av silke, hos noen arter vokter hunnen på eggene, hos andre ikke.

Utbredelse

Familien er utbredt i alle verdensdeler.
VM i bandy 1981

Bandy-VM 1981 ble arrangert i Sovjetunionen mellom 7. og 14. februar. Det var det tolvte verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sverige ble for første gangen verdensmestere og dermed ble Sovjetunionens lange rekke med elleve strake verdensmesterskap brutt. Kampene ble spilt i Khabarovsk i Sibir.
Tore Haugen

Liv og virke

Han er sønn av lærerne Hellik Haugen og Olga Sofie Sørum, som underviste ved Rom skole i Askim.
Etter artium i 1950 og sersjantkurs i infanteriet tok han juridisk embedseksamen i 1958. Han studerte jus videre ved Hague Academy of International Law og University of Illinois College of Law. Han har forfattet et par lærebøker i jus. Han fikk også advokatbevilling i 1965. Haugen var dommerfullmektig ved Søre Sunnmøre sorenskriverembede før han i ble 1961 konsulent, senere kontorsjef og underdirektør, i Prisdirektoratet i Oslo, hvor han hadde sitt virke frem til han avgikk med pensjon. 
Haugen var ordfører i Oppegård kommune fra 1969 til 1975 og medlem av Akershus fylkesting mens det ennå bestod av fylkets ordførere. Etter at fylkestinget ble direktevalgt i 1975, var Haugen fylkesordfører i Akershus fra 1980 til 1987, deretter medlem av fylkesutvalget frem til han ble stortingsrepresentant i 1989. Han var også nestleder i Kommunenes Sentralforbund fra 1988 til 1989.
På Stortinget var han først medlem av samferdselskomiteen frem til Syse-regjeringens avgang i 1990, deretter medlem av kommunal- og miljøvernkomiteen resten av perioden.
The Incredible Jewel Robbery

The Incredible Jewel Robbery (Det utenkelige juveltyveriet) var en episode av General Electric Theater, som ble vist på CBS den 8. mars 1959. Det var den siste fjernsynsopptreden av de tre Brødrene Marx. Episoden var på 30 minutter.
Handlingen besto i at Harpo Marx and Chico Marx gikk sammen for å gjøre et juveltyveri, og Groucho Marx gjør en cameo-opptreden mot slutten av filmen. CBS forklarte det som «Om du ser showet vil det se et familiært fjes utstyrt med en mustasje og et lystent blikk. På grunn av vilkårene i hans kontrakt kan ikke hans navn nevnes, men det er iallfall ikke Jerry Colonna.»
KHL Medveščak Zagreb

KHL Medveščak Zagreb (kroatisk: Klub Hokeja na Ledu Medveščak, forkortet: KHL Medveščak Zagreb) er en kroatisk hockeyklubben fra Zagreb. Medveščak ble grunnlagt i 1961, og er den mest suksessrike klubben i Kroatia etter den kroatiske ligaen ble etablert i 1991. Klubben har vunnet 14 nasjonale mesterskap og er for tiden spiller i Erste Bank Eishockey Liga og er ligaens eneste laget representert fra Kroatia. Andre lag i ligaen er fra Østerrike, Slovenia og Ungarn. Imidlertid deltar Medveščak fortsat i den kroatiske mesterskapet finalen.
Roslyn (Washington)

Demografi

Ifølge folketellingen i 2000 var byens innbyggertall 1 017. 17.9% var av tysk avstamning, 15.9% av engelsk avstamning, 10.3% av irsk avstamning, 7.1% av norsk avstamning, 6.6% av indiansk avtamning, 5.7% av kroatisk avstamning, 5.7% av skotsk avstamning og 5.1% av italiensk avstamning.
Lindesnes historielag

Lindesnes historielag er en lokalhistorisk forening stiftet 20. mai 1980. Laget har rundt 300 medlemmer (2010) og har hvert år siden starten gitt ut heftet Glimt fra Lindesnes med en samling av lokalhistoriske artikler. Heftet har over 500 abonnenter.
Lagets formål er å arbeide for at alt av historisk interesse innen lagets virkeområde blir tatt vare på og vernet om. Videre har laget som formål å vekke, øke og spre interesse for og kunnskap om kommunens historie.
Foreningen er et lokallag av Agder historielag.
Boksing under samveldelekene 1994

Boksing under de britiske samveldeleker 1994. Boksing var en av flere sporter under de femtende samveldelekene som ble arrangert i Victoria i Canada i perioden 18. til 28. august 1994. Det var den femtende gangen som boksing var med på programmet i Samveldelekene. I lekene i 1994 ble det konkurrert i tolv vektklasser i boksing, kun for menn. Alle tapende semifinalister fikk bronsemedaljer. Canada ble beste nasjon med fire gullmedaljer foran Kenya og Nord-Irland med to hver.
TheaterFigurenMuseum (Lübeck)

TheaterFigurenMuseum i byen Lübeck i Tyskland er et museum for figurteater. Museet har over 1000 gjenstander som viser figurteaterets tradisjoner og historie i såvel Afrika og Asia som Europa. 
I januar 2018 ble museet stengt for en toårsperiode fordi bygningene skal gjennomgå en omfattende renovering.

Historikk

Museet ble etablert av den tyske samleren Fritz Fey junior. I 1991 giftet han seg med en indisk klassisk danser, og deretter ledet ekteparet Saraswathi og Fritz Fey museet frem til utgangen av 2011. 
Frem til 2005 het museet Puppentheater Museum Lübeck. Navneskiftet til TheaterFigurenMuseum skjedde i forbindelse med at Fritz Fey sammen med stiftelsen Possehl Stiftung opprettet en veldedig stiftelse ('non-profit Gmbh') for å sikre museets videre drift.